CELEX: 62012CN0026
Language: el
Date: 2012-01-18 00:00:00
Title: Υπόθεση C-26/12: Αίτηση για την έκδοση προδικαστικής αποφάσεως, την οποία υπέβαλε το Gerechtshof te Leeuwarden (Κάτω Χώρες) στις 18 Ιανουαρίου 2012 — fiscale eenheid PPG Holdings BV cs κατά Inspecteur van de Belastingdienst/Noord/kantoor Groningen

31.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 98/16
            
         Αίτηση για την έκδοση προδικαστικής αποφάσεως, την οποία υπέβαλε το Gerechtshof te Leeuwarden (Κάτω Χώρες) στις 18 Ιανουαρίου 2012 — fiscale eenheid PPG Holdings BV cs κατά Inspecteur van de Belastingdienst/Noord/kantoor Groningen
   (Υπόθεση C-26/12)
   2012/C 98/24
   Γλώσσα διαδικασίας: η ολλανδική
   
      Αιτούν δικαστήριο
   
   Gerechtshof te Leeuwarden (Κάτω Χώρες)
   
      Διάδικοι στην υπόθεση της κύριας δίκης
   
   
      Προσφεύγουσα: fiscale eenheid PPG Holdings BV cs
   
      Καθού: Inspecteur van de Belastingdienst/Noord/kantoor Groningen
   
      Προδικαστικά ερωτήματα
   
   
               1)
            
            
               Έχει το άρθρο 17 της οδηγίας 77/388/ΕΟΚ (1) (νυν άρθρα 168 και 169 της οδηγίας 2006/112/ΕΚ (2)), την έννοια ότι ένας υποκείμενος στον φόρο, ο οποίος βάσει της εθνικής νομοθεσίας περί συντάξεων έχει συστήσει χωριστό ταμείο συντάξεων προκειμένου να διασφαλίσει τα συνταξιοδοτικά δικαιώματα των υπαλλήλων του και πρώην υπαλλήλων του ως ασφαλισμένων στο εν λόγω ταμείο, δικαιούται να εκπέσει τον φόρο τον οποίο οφείλει να καταβάλει για υπηρεσίες που του παρέχονται στο πλαίσιο υλοποίησης του συνταξιοδοτικού συστήματος και λειτουργίας του εν λόγω ταμείου συντάξεων;
            
         
               2)
            
            
               Μπορεί ένα ταμείο συντάξεων, το οποίο έχει συσταθεί με σκοπό να εξασφαλίσει την καταβολή συνταξιοδοτικών παροχών στους ασφαλισμένους του αντί του χαμηλότερου δυνατού κόστους, και στο πλαίσιο του οποίου εισφέρονται και επενδύονται από τους ασφαλισμένους ή στο όνομά τους περιουσιακά στοιχεία με συμμετοχή στα πραγματοποιούμενα κέρδη, να χαρακτηριστεί ως «αμοιβαίο κεφάλαιο» κατά την έννοια του άρθρου 13Β, στοιχείο δ', σημείο 6, της οδηγίας 77/388/ΕΟΚ (νυν άρθρου 135, παράγραφος 1, στοιχείο ζ', της οδηγίας 2006/112/ΕΚ);
            
         
      (1)  Έκτη οδηγία 77/388/ΕΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49).
   
      (2)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1).